《玉蕊花》
宋代·郑域

维扬后土庙琼花，安业唐昌宫玉蕊。
判然二物本不同，唤作一般良未是。
琼花雪白轻压枝，大率形模八仙耳。
山溪野路多见之，樵夫摧残如狝薙。
比之玉蕊似实非，金粟冰丝那有此。
花须中有碧胆瓶，别出珑总高半指。
清馨静夜冲九天，招隐瑶台女仙子。
乘风跃马汗漫游，偷折繁香分月姊。
紫茎柘叶荼釄条，少到寻常人眼底。
翰林内苑集贤阁，雨露承天近尺咫。
后生不识天上花，又把山礬轻比拟。
叶酸而涩供染黄，不著霜缣偏入纸。
江乡老少知此名，郑{左木右希布换右}瑒半无正字。
方言土谚胡舌讹，乌马成焉固应尔。

作者简介：生卒年均不详，约宋光宗绍熙中前后在世。淳熙十一年（1184）进士。曾倅池阳。庆元二年（公元1196年）随张贵谟使金，著有燕谷剽闻二卷，记金国事甚详。嘉定中官行在诸司粮料院干办。域能词，花庵词选中录存五首。赵万里《校辑宋金元人词》辑有《松窗词》一卷。杨慎《词品》卷四谓其《 昭君怨》咏梅词“兴比甚佳”，又《画堂春·春思》词“乐府多传之”。